Boris Damjanović je rođen 02.06.1965. godine u Banja Luci. Dana 13.07.2016. godine, Boris Damjanović je na Fakultetu organizacionih nauka Univerziteta u Beogradu odbranio doktorsku disertaciju pod nazivom "ADAPTIBILNA PRIMJENA AES ALGORITMA KOD SAVREMENIH OPERATIVNIH SISTEMA" čime je stekao naučni naziv DOKTOR NAUKA - ORGANIZACIONE NAUKE. Dana 12.09.2016. godine odlukom senata Univerziteta za poslovni inženjering u Banja Luci Boris Damjanović je izabran u naučno-nastavno zvanje docenta za užu naučnu oblast Informacone nauke i bioinformatika. Odlukom senata Panevropskog univerziteta Apeiron Banja Luci Boris Damjanović je izabran u naučno-nastavno zvanje docenta za užu naučnu oblast Računarske nauke 28.03.2018. godine.

Programiranjem i razvojem informacionih sistema se bavi od 1988. godine. Autor je velikog broja multimediijalnih aplikacija i ERP rješenja korišćenjem većeg broja programskih jezika (C/C++, Java, Php, Pascal, Delphi, Javascript), različitih sistema za upravljanje bazama podataka (Firebird, MySQL, Oracle, MS SQL Server, MS Jet Database Engine, Borland Database Engine, MS Access, FoxPro, dBASE III plus, Clipper) i različitih internet prezentacija.

Tokom svog dosadašnjeg naučno-istraživačkog rada, Boris Damjanović je objavio, u svojstvu prvog autora 2 rada u časopisima međunarodnog značaja (sa impakt faktorom), dvije knjige, te preko 30 radova u različitim časopisima, monografijama i na konferencijama.